EUROPA-PARLAMENTETS BESLUTNING  
af 10. maj 2012  
med bemærkningerne, der er en integrerende del af afgørelsen om decharge for gennemførelsen af 
Den Europæiske Unions almindelige budget for regnskabsåret 2010, Sektion IX — Den Europæiske 
Tilsynsførende for Databeskyttelse  
EUROPA-PARLAMENTET,  
— der henviser til Den Europæiske Unions almindelige budget for regnskabsåret 2010 (  1 ), 
— der henviser til Den Europæiske Unions endelige årsregnskab for regnskabsåret 2010 (KOM(2011)0473 
— C7-0264/2011) (  2 ), 
— der henviser til Den Europæiske Tilsynsførende for Databeskyttelses (EDPS) årsberetning til decharge ­
myndigheden om de interne revisioner, der er foretaget i 2010,  
— der henviser til Revisionsrettens årsberetning om budgetgennemførelsen i regnskabsåret 2010, med 
institutionernes svar (  3 ), 
— der henviser til Revisionsrettens revisionserklæring (  4 ) for regnskabsåret 2010 om regnskabernes 
rigtighed og de underliggende transaktioners lovlighed og formelle rigtighed, jf. artikel 287 i traktaten 
om Den Europæiske Unions funktionsmåde,  
— der henviser til artikel 314, stk. 10, artikel 317, 318 og 319 i traktaten om Den Europæiske Unions 
funktionsmåde,  
— der henviser til Rådets forordning (EF, Euratom) nr. 1605/2002 af 25. juni 2002 om finansforordningen 
vedrørende De Europæiske Fællesskabers almindelige budget (  5 ), særlig artikel 50, 86, 145, 146 og 147,  
— der henviser til forretningsordenens artikel 77 og bilag VI,  
— der henviser til betænkning fra Budgetkontroludvalget (A7-0093/2012),  
1. påpeger, at Revisionsretten i sin årsberetning for 2010 fremsatte følgende bemærkning: »De opgaver, 
der udføres af Den Europæiske Tilsynsførende for Databeskyttelse, er af en så speciel karakter, at de kan 
begrunde en intern udvælgelsesprøve [afholdt inden for jura, teknologi, menneskelige ressourcer og 
sekretariatsbistand i 2009], men denne praksis bør ikke betragtes som norm. Bedste praksis er at 
anvende Det Europæiske Personaleudvælgelseskontor (EPSO), som med regelmæssige mellemrum 
afholder almindelige udvælgelsesprøver.« (punkt 7.32);  
2. glæder sig over, at EDPS i nært samarbejde med EPSO i 2009-2010 afholdt en almindelig udvælgelses ­
prøve på databeskyttelsesområdet med henblik på ansættelse af højt specialiseret personale;  
3. glæder sig over, at Revisionsretten på grundlag af sin revision konkluderer, at betalingerne vedrørende 
institutionernes og organernes administrationsudgifter og andre udgifter for det regnskabsår, der afslut ­
tedes den 31. december 2010, som helhed betragtet var uden væsentlig fejlforekomst; bemærker, at den 
mest sandsynlige fejlprocent inden for sektoren for administrationsudgifter generelt vurderes til 0,4 % 
(punkt 7.9, 7.10 og 7.32);DA 17.10.2012 Den Europæiske Unions Tidende L 286/121  
( 1 ) EUT L 64 af 12.3.2010.  
( 2 ) EUT C 332 af 14.11.2011, s. 1.  
( 3 ) EUT C 326 af 10.11.2011, s. 1.  
( 4 ) EUT C 332 af 14.11.2011, s. 134.  
( 5 ) EFT L 248 af 16.9.2002, s. 1.
4. erindrer om, at Revisionsretten i forbindelse med regnskabsåret 2009 opfordrede EDPS til at anmode 
sine ansatte om med jævne mellemrum at indsende dokumentation for deres personlige situation; 
bemærker, at EDPS siden da har rettet de fejl, der blev påpeget i Revisionsrettens erklæring for 
2009, i 2010 og 2011 og indført redskaber til en bedre forvaltning af bidragene; understreger, at 
Revisionsretten vil kontrollere resultaterne i sin årsberetning for 2011;  
5. konstaterer, at EDPS i 2010 rådede over forpligtelsesbevillinger på i alt 7 104 351 EUR 
(7 000 000 EUR i 2009), og at gennemførelsesraten for disse bevillinger var på 82,73 % (81,44 % i 
2009); understreger, at EDPS' budget er et rent administrationsbudget, hvor 65 % går til personer 
tilknyttet institutionen (afsnit 1) og 35 % til ejendomme, inventar, udstyr og forskellige driftsudgifter 
(afsnit 2);  
6. opfordrer EDPS til at opstille årlige budgetter, der svarer til de faktiske behov (anvendelsesgraden for 
afsnit 1 var kun på 75 % i 2010), og sikre en bedre gennemførelse af budgettet (punkt 7.35);  
7. bemærker med tilfredshed, at anbefalingerne i Revisionsrettens og Kommissionens beretninger 
vedrørende regnskabsåret 2009 er blevet implementeret som følger:  
— tilføjelse af et nyt internt finanskontrolsystem til den finansielle procedure (»workflow«)  
— udnævnelse af en regnskabsrådgiver  
— indførelse af et centralt register over undtagelser  
— udarbejdelse af et system for efterfølgende kontrol, som er under vedtagelse;  
8. noterer sig den gennemgribende ændring, der blev gennemført i personalestrukturen i 2010, og 
anmoder om at blive holdt underrettet om resultaterne af den nye stillingsfortegnelse; henstiller i 
denne forbindelse, at EDPS i sin årsberetning også redegør for opfølgningen af Parlamentets henstil ­
linger;  
9. bemærker, at indførelse af et sikret elektronisk sagsforvaltningssystem udgør et fremskridt; ønsker at 
blive informeret om udviklingen i den kommende årsberetning;  
10. bemærker, at EDPS vil indføre et system med centrale resultatindikatorer i forvaltningsplanen (»mana ­
gement plan«) for 2012 samt en resultattavle, der gør det muligt at måle institutionens ydelser ved 
hjælp af et benchmarkingsystem; minder om, at denne plan vil blive vurderet i forbindelse med den 
årlige aktivitetsrapport for 2012;  
11. bemærker, at årsberetningen for 2011 vil indeholde et kapitel om opfølgning af Parlamentets dechar ­
gebeslutning;  
12. henstiller, at årsberetningen for 2011 desuden indeholder en fuldstændig oversigt over de menneskelige 
ressourcer, EDPS har til rådighed, opdelt efter kategori, lønklasse, køn, deltagelse i faglig uddannelse og 
nationalitet.DA L 286/122 Den Europæiske Unions Tidende 17.10.2012